EL
4.7.2022
Επίσημη Εφημερίδα της Ευρωπαϊκής Ένωσης
C 257/23
Διάδικοι στην υπόθεση της κύριας δίκης Προσφεύγουσα: Stappert Deutschland GmbH Καθού: Hauptzollamt Hannover
Προδικαστικά ερωτήματα 1.
Εμπίπτει στον όρο «είδη [σωλήνων] με καθορισμένη μορφή κοίλα» που περιλαμβάνεται στον κανόνα καταγωγής σχετικά με τη διάκριση 7304 41 του Εναρμονισμένου Συστήματος (στο εξής: ΕΣ), στο παράρτημα 22-01 του κατ’ εξουσιοδότηση κανονισμού του ενωσιακού τελωνειακού κώδικα (1) (στο εξής: κατ’ εξουσιοδότηση κανονισμός του ΕΤΚ), και εξαρτά την απόκτηση καταγωγής από την «αλλαγή δασμολογικής κατάταξης από τα κοίλα είδη με καθορισμένη μορφή της διάκρισης 7304 49» (κανόνας καταγωγής των ειδών με καθορισμένη μορφή κοίλα) ύλη που υπάγεται στη διάκριση 7304 49 του ΕΣ και έχει υποβληθεί σε τελική κατεργασία εν θερμώ, η οποία είναι ίσια και με τοιχώματα με ομοιόμορφο πάχος και δεν πληροί τις απαιτήσεις τεχνικού προτύπου για τους μη συγκολλημένους σωλήνες από ανοξείδωτο χάλυβα που έχουν υποβληθεί σε τελική κατεργασία εν θερμώ και από την οποία έχουν παραχθεί μέσω κατεργασίας εν ψυχρώ σωλήνες με άλλη μορφή και διαφορετικό πάχος; 2.
Σε περίπτωση αρνητικής απαντήσεως στο πρώτο ερώτημα ή σε περίπτωση που η απάντηση σε αυτό παρέλκει: Παραβιάζει ο κανόνας καταγωγής των ειδών με καθορισμένη μορφή κοίλα τα άρθρα 60, παράγραφος 2, 284 του ΕΤΚ (2) και 290 ΣΛΕΕ, διότι α) στερείται αιτιολογίας, β) είναι υπερβολικά ασαφής ή γ) πράξεις μεταποιήσεως στις οποίες θα έπρεπε σύμφωνα με το άρθρο 60, παράγραφος 2, του ΕΤΚ να βασίζεται η καταγωγή εξαιρούνται από την αιτιολόγηση της καταγωγής[;] 3.
Σε περίπτωση καταφατικής απαντήσεως στο δεύτερο προδικαστικό ερώτημα: Η απόκτηση της καταγωγής εμπορευμάτων που υπάγονται στη διάκριση 7304 41 του ΕΣ καθορίζεται στη διαφορά της κύριας δίκης βάσει του κανόνα καταγωγής σχετικά με τη διάκριση 7304 41 του ΕΣ, ήτοι του κανόνα «CTH» ο οποίος προβλέπεται στο παράρτημα 22-01 του κατ’ εξουσιοδότηση κανονισμού του ΕΤΚ, βάσει του επικουρικού κανόνα σχετικά με το κεφάλαιο 73 του ΕΣ, ο οποίος προβλέπεται στο παράρτημα 22-01 του κατ’ εξουσιοδότηση κανονισμού του ΕΚΤ ή βάσει του άρθρου 60, παράγραφος 2, του ΕΤΚ; (1) (2)
Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ.
952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ 2015, L 343, σ. 1).
Κανονισμός (ΕΕ) 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ 2013, L 269, σ. 1).
Προσφυγή της 25ης Μαρτίου 2022 — Ευρωπαϊκή Επιτροπή κατά Πορτογαλικής Δημοκρατίας (Υπόθεση C-220/22) (2022/C 257/30) Γλώσσα διαδικασίας: πορτογαλική Διάδικοι Προσφεύγουσα: Ευρωπαϊκή Επιτροπή (εκπρόσωποι: I. Melo Sampaio και M. Noll-Ehlers) Καθής: Πορτογαλική Δημοκρατία
Αιτήματα Η προσφεύγουσα ζητεί από το Δικαστήριο: — να διαπιστώσει ότι η Πορτογαλία παρέβη τις υποχρεώσεις που υπέχει από το άρθρο 13, παράγραφος 1, σε συνδυασμό με το παράρτημα XI, μέρος B, της οδηγίας 2008/50/ΕΕ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (1), καθόσον υπερέβη, κατά τρόπο συστηματικό και διαρκή, την ετήσια οριακή τιμή του NO2, από την 1η Ιανουαρίου 2010, στις ζώνες PT-3001 Lisboa Norte, PT-1004 Porto Litoral και PT-1009 Entre Douro e Minho (πρώην PT-1001 Braga).